kardosdrur/scandi-wiki huggingface dataset:
Søren Nielsen

Søren Nielsen (1. april 1853 – 2. januar 1922) var en dansk filmproducent og biografejer.

Søren Nielsen var søn af en hønsekræmmer og kom fra fattige kår. Der vides ikke meget konkret om hans tidlige liv, men han var en geskæftig mand, der opretholdt livet bl.a. som hønsekræmmer, billetgrosserer, karruselejer (omrejsende), markedsgøgler, festarrangør (bl.a. af de store grundlovsfester i Søndermarken).

Han fandt også interesse i det nye medium film i starten af det 20. århundrede, hvor han grundlagde biografen Biorama på Østerbrogade i København i 1905. Da dette viste sig som et givtigt foretagende, ekspanderede han hastigt. I 1905 åbnede han biografer i Odense og Svendborg, i 1906 i Kongens Lyngby og Hellerup og i 1907 i Charlottenlund. Uden for Danmark åbnede han biografer i Rotterdam, Amsterdam og Kristiania.

I 1909 var han klar til også selv at producere film, og han grundlagde et filmselskab, der fik navn efter hans første biograf Biorama. I 1912 udvidede han produktionsselskabet med distributionsvirksomhed, og selskabet skiftede ved den lejlighed navn til Filmfabrikken Skandinavien. Varemærket blev en globus med en Merkurfigur oven på. Mens produktionsselskabet primært producerede til det skandinaviske marked, begyndte Søren Nielsen også at importere udenlandske film til distribution. Især amerikanske farcer med den skeløjede komiker Ben Turpin blev økonomisk særdeles indbringende for selskabet. I perioden 1911-13 udgav Søren Nielsen tidsskriftet Biorama Tidende, der var Danmarks næstældste filmtidsskrift. Tidsskriftet indeholdt primært reklame for selskabets egne produktioner og udlejningsfilm, men indeholdt dog også artikler om film i almindelighed.

Litteratur 
 Marguerite Engberg: Dansk stumfilm: de store år, (1977)

Eksterne henvisninger 
 

Filmproducere fra Danmark
Borggårdstalen

Borggårdstalen var den tale, den svenske konge Gustav V holdt i slotsgården (svensk: borggården) på Stockholm Slot den 6. februar 1914 i forbindelse med "bondetåget 1914".

Baggrunden for talen var en politisk krise, efter at regeringen Staaff ville skære ned på bevillinger til forsvaret, som den foregående regering, regeringen Lindman havde fået godkendt i riksdagen.

I november 1913 opstod tanken om et stort bondetog til kongen for at vise, at Sveriges bønder stod bag kongen i dennes stræben efter at udbygge hær og flåde.

Udkastet til talen, som kongen anvendte stort set uændret, skrev Sven Hedin, der var forsvarsvenlig, og som i foredragsturneer ivrede for en øget satsning på forsvaret. Han fik ideen til, at kongen skulle holde en tale, når bondetoget nåede slottet.

Gustav 5. holdt talen i den indre slotsgård. For dem, som ikke kunne få plads der, oplæstes talen af kronprinsen og prins Carl.

I talen gjorde kongen det klart, at han ville have en længere militær grunduddannelse. Det ønskede statsminister Staaff at udskyde til efter valget til andenkammeret 1914. Denne modsætning mellem kongens hensigter og hans regering førte nogle dage senere til en regeringskrise, borggårdskrisen, som medførte regeringen Staafs afgang.

Kilder 
 Sven Hedin: Försvarsstriden 1912-14, Stockholm 1951, side 259–316
 Wennerholm, Eric: Sven Hedin – En biografi, Stockholm 1978, side=169, 

Sveriges historie
Taler
Tabula Rasa (Lost)

"Tabula Rasa" er det tredje afsnit af første sæson af Lost. Det blev instrueret af Jack Bender og skrevet af Damon Lindelof. Det blev første gang udsendt 6. oktober 2004 på ABC. Karakteren Kate Austen vises i afsnittets flashbacks.

Plot 

Gruppen passer på sheriffen, og i den proces lærer Jack om Kates fortid.

Signalholdet vender tilbage fra bjerget, men vælger ikke at fortælle de andre om den franske transmission i frygt for at den besked vil skabe panik og fratage de overlevende deres håb. Da en kamp om hvem, der skal holde pistolen bryder ud, enes gruppen om at give den til Kate. Da de kommer tilbage fortæller Kate i hemmelighed Jack om den franske transmission.

I flashbacks er Kate i Australien og vækkes af en bondemand, Ray, der vil vide, hvorfor hun sover i hans lade. Under aliasset Annie tilbydes Kate et job på gården. Da hun senere forlader gården accepterer hun en lift fra Ray til togstationen, men hun finder ud af, at han planlægger at angive hende til autoriteterne for pengenes skyld. Da hun ser sheriffen køre bag dem tager hun fat i rattet og får køretøjet til at køre af vejen. Da hun prøver at redde Ray mister hun dog sin chance for at flygte.

Walt finder Locke spillende backgammon, som han lærer historien bag. Locke afslører så en hemmelighed om øen til Walt. Michael spørger Walt omkring Locke, og instruerer sin søn i at blive væk fra manden. Walt siger at Lockes hemmelighed er, at der er sket et mirakel for ham. Michael kigger efter hunden Vincent i junglen og falder over en topløs Sun, der vasker sig selv. Locke finder til sidst hunden med en fløjte, han har lavet, men han giver hunden til Michael med begundelsen, at han synes a Walt's far burde være den, der finder hunden.

Sheriffens høje smerteskrig tærer på gruppen. Han fortæller Jack at han vil snakke med Kate alene. Da hun er i teltet fortæller Hurley Jack at Kate har en pistol. Jack ser Kate forlade teltet og de hører et pistolskud. Sawyer går ud af teltet og siger, at han gjorde hvad der måtte gøres. Skrigene fortsætter dog, og Sawyer afslører at han skød ham i brystet, ikke i hovedet. Han havde sigtet efter hjertet, men ramte ved siden af. Kuglen punkterede sheriffens lunge og udskød dermed hans død. Jack smider en ekstremt rystet Sawyer ud af telt og yder derefter aktiv dødshjælp over for sheriffen. Han forlader derefter teltet i koldsved.

Kate tilbyder Jack at fortælle hvad hun gjorde, men han afslår og siger at deres fortid ikke rigtig er vigtig, idet alle på flyet sandsynligvis er døde for omverdenen.

Der spilles derefter en sang, der hedder Washed Away af Joe Purdy, der spilles mens alle fra hovedrollebesætningen ser ud til at blive mere håbefulde og optimistiske, Michael giver Walt hunden og den mystiske Locke vises mens han sidder og stirrer mørkt i deres retning.

Eksterne henvisninger 
 

Afsnit af Lost (sæson 1)
Kristen Poulsgaard

Kristen Kristensen Poulsgaard (født 10. marts 1935 i Højtoft, Husby Sogn) er en dansk politiker og tidligere medlem af Folketinget. Efter beskæftigelse som bl.a. sømand, slagteriarbejder og fodermester var Poulsgaard aktiv ved dannelsen af Fremskridtspartiet i 1972. Han har også beskæftiget sig med revyskuespil og kunstmaleri, og efter medlemskabet af Folketinget var han pølsemand.

Som folketingsmedlem 1973–1990 var han et af partiets mest farverige medlemmer bl.a. som ordfører i kulturpolitiske spørgsmål. Efter en kulturdebat i Folketinget udtalte han angiveligt, at "Danmark er for lille et sprogområde til at have sin egen ballet". Han erklærede sig fejlciteret, men i den danske offentlighed er han forblevet knyttet til citatet.

I de sidste tre år som folketingsmedlem var han Fremskridtspartiets repræsentant i Folketingets Præsidium. I samme periode støttede Poulsgaard de baltiske staters bestræbelser for at genvinde uafhængigheden fra Sovjetunionen; Poulsgaard foreslog at invitere Estland, Letland og Litauen med til møder i Nordisk Råd, men kom ikke igennem med forslaget.

Poulsgaard har desuden været aktiv i amts- og kommunalpolitik, bl.a. som amtsrådsmedlem i Ringkøbing Amt, og i 2001 forsøgte han at blive borgmester i Lemvig.

På Fremskridtspartiets landsmøde i 1995 blev han berømt for at kalde Kristian Thulesen Dahl og personerne i partiets hovedbestyrelse for tøsedrenge, men han har siden erklæret sin modstræbende støtte til Dansk Folkeparti.

Poulsgaard er søn af gårdejer Jens Peter Kristensen Poulsgaard (død 1973) og hustru Laura Kristensen (død 1997). Han har siden den 28. december 1961 været gift med Hanne Pihl Hansen (født 1945).

Bibliografi 

 A er ingen tøsedreng, Forlaget Prudentia, 2000. 
 Åbent brev til Anker Jørgensen, Vendelkærs Forlag, 1977. 
 Et bedre Danmark, Vendelkærs Forlag, 1976.

Filmografi 
 Ofelia kommer til byen, 1985

Referencer

Eksterne henvisninger 
 

Tidligere folketingsmedlemmer fra Fremskridtspartiet
Folketingsmedlemmer i 1970'erne
Folketingsmedlemmer i 1980'erne
Robert Anderson (major)

Robert Anderson var en karriereofficer i den amerikanske hær. Han blev kendt for at være kommandanten på Fort Sumter – der hvor de første skud blev affyret i den amerikanske borgerkrig. Han omtales ofte med nævnelse af hans rang på daværende tidspunkt, Major Robert Anderson.

Tidlige år 
Anderson blev født i Louisville i Kentucky. Han fik sin eksamen fra West Point i 1825 og blev midlertidig sekondløjtnant i 2. artilleriregiment. Han gjorde tjeneste i Black Hawk krigen i 1832 som oberst for de frivillige fra Illinois, hvor han to gange mønstrede kaptajn Abraham Lincoln ind og ud af tjenesten.

Tilbage i den regulære hær som premierløjtnant i 1833 gjorde han tjeneste i den anden Seminolekrig som assisterende generaladjudant i general Winfield Scott's stab. Han deltog den Mexicansk-amerikanske krig, hvor han blev alvorligt såret i Slaget ved Molino del Rey. Det gav ham en midlertidig forfremmelse til major.
Han blev permanent udnævnt til major i den regulære hær den 5. oktober 1857. Han var forfatter til Instruction for Field Artillery, Horse and Foot i 1839.

Borgerkrigen 
Da de sydlige stater i USA begyndte at træde ud af Unionen forblev major Anderson loyal overfor De Forenede Stater. Han var kommanderende officer på Fort Sumter, som ligger i Charlestons havn i South Carolina.

Hans ordrer lød på at han skulle forblive på fortet, som lå på et område, som tilhørte Unionen.
Fortet blev bombarderet fra den 12. april til den 13. april 1861, af styrker under ledelse af P.G.T. Beauregard, som havde været en af Anderson's elever på West Point. Major Anderson overgav fortet den 14. april. Ingen blev dræbt under bombardementet.
Angrebet på fort Sumter var begyndelsen på den amerikanske borgerkrig. Anderson blev forfremmet til brigadegeneral den 15. maj 1861 efter at være kommet tilbage til Unionsområde.

De sidste år 

Anderson tog fortets flag med sig tilbage til New York City, hvor han deltog i et patriotisk stævne, som menes at have været den største offentlige forsamling i Nordamerika indtil da. Derefter tog Anderson på turne for at rekruttere frivillige til hæren. Det var en stor succes, men desværre svigtede hans helbred, og han måtte lade sig sygemelde. Han trak sig tilbage fra hæren den 27. oktober 1863.

Nogle dage efter Robert E. Lee's overgivelse den 9. april 1865 tog Anderson tilbage til Charleston i sin uniform som midlertidig generalmajor (med rang fra 3. februar 1865) og fire år efter, at han havde sænket flaget i overgivelse, hejste han det nu igen i triumf over det generobrede, men stærkt beskadigede fort, under en ceremoni som afholdtes der. Den samme aften 14. april 1865 blev præsident Abraham Lincoln myrdet.

Anderson døde i Nice i Frankrig, og ligger begravet på kirkegården ved West Point.

Referencer 
 Eicher, John H., and Eicher, David J., Civil War High Commands, Stanford University Press, 2001, .
 Lawton, Eba Anderson, Major Robert Anderson and Fort Sumter, 1861 (New York, 1911).
 
 "Hollywood Gothic" and the Alabama Three 

Generaler i Union Army
Personer fra Louisville
Amerikanere i 1800-tallet
Præsten fra Havet

Præsten fra Havet er en dansk stumfilm fra 1918.
Manuskript Martin Jørgensen og Louis Levy.
Instruktion Fritz Magnussen.
Blandt de medvirkende kan nævnes:

Cajus Bruun
Gudrun Bruun Stephensen
Olaf Fønss
Fritz Lamprecht
Augusta Blad
Oscar Nielsen

Eksterne henvisninger 
 

Stumfilm fra Danmark
Danske film fra 1918
Film instrueret af Fritz Magnussen
Mysteriet Blackville

Mysteriet Blackville er en dansk stumfilm fra 1917.
Manuskript og instruktion Aage Brandt.

Blandt de medvirkende kan nævnes:

Herman Florentz
Olivia Klingspor
Henry Knudsen
Elith Pio
Oscar Nielsen
Lily Jansen

Eksterne henvisninger 
 

Stumfilm fra Danmark
Danske film fra 1917
Salah ad Din

Salah ad Din () er en irakisk provins nord for Bagdad. Provinsen har et areal på 24.751 km² med  indbyggere.

Det administrative hovedsæde i provinsen er byen Tikrit med  indbyggere. Den største by i provinsen er Samarra med  indbyggere 

Før 1976 var provinsen en del af Bagdad.

Referencer

Eksterne henvisninger 

Provinser i Irak
Gianni Motta

Gianni Motta (født 13. marts 1943) er en tidligere italiensk landevejscykelrytter, som vandt Giro d'Italia i 1966.

Gianni Motta blev født i Cassano d'Adda (Lombardiet). Nogle af hans største sejre fik han da han vandt Giro d'Italia (1966), Lombardiet Rundt (1964), Tour de Suisse (1967) og to gange Romandiet Rundt (1966, 1971).

Eksterne henvisninger

Mandlige cykelryttere fra Italien
Giro d'Italia-vindere
Vittorio Adorni

Vittorio Adorni (født 14. november 1937, død 24. december 2022) var en italiensk professionel landevejscykelryter fra Parma, Emilia-Romagna. 

Højdepunktet i hans karriere, kom da han vandt Giro d'Italia i 1965 og VM i landevejscykling i 1968.

Referencer

Eksterne henvisninger

Mandlige cykelryttere fra Italien
Giro d'Italia-vindere
Verdensmestre i landevejsløb
Maysan

Maysan () er en irakisk provins, som ligger i det østlige Irak. Provinsen har et areal på 16.072 km²  med  indbyggere.

Det administrative hovedsæde i provinsen er byen Amarah, der ligger nær Eufrat, med  indbyggere.

Før 1976 var provinsen kendt som Amara.

Referencer

Eksterne henvisninger 

Provinser i Irak
Johannes Scotus Eriugena

Johannes Scotus Eriugena (ca. 810 – ca. 877) var en irsk filosof, poet og teolog som opholdt sig i Frankrig i mere end 30 år, blandt andet ved det franske hof.

I sin filosofi var Eriugena præget af nyplatonismen, skabelsen var noget som flød fra Gud og som en tilbagegang til Gud. Han betonede betydningen af fornuften, men uden at sætte spørgsmålstegn ved religionen. Vi kan ikke have kundskab om Gud, kun hvad Gud ikke er, apofatisk teologi. Han var en fremstående forgænger for skolastikken og oversatte og skrev kommentarer til Pseudo-Dionysios’ arbejde.

Navn 
Johannes Scotus Eriugena er også nævnt som Johannes Scotus Erigena, Johannes Scottus Eriugena, og John the Scot. «Eriugena» er måske det mest dækkende efternavn eftersom han selv benyttede det i et manuskript. «Scottus» var en tilføjelse fra middelalderen og betyder Gael (dvs galler), og i dette tilfælde irsk (eller skotsk i andre). Skrivemåden «Scottus» har autoritet fra tidlige manuskripter som går tilbage til 1000-tallet. Af og til bliver han også kaldt for «Scottigena» («Gaelicborn» = Gallerfødt) i nogle manuskripter.

Indflydelse 
Eriugenas arbejde udmærker sig med hans frie spekulationer og djærvheden i måden han har udarbejdet sit logiske eller dialektiske system for universet. Han markerer en overgangsfase fra den ældre platoniske filosofi til den senere skolastik. For Eriugena er filosofi ikke underlagt teologien, og hans markerede forskel mellem disse to blev gentaget ord for ord af de senere skolastikere, men dens betydning hviler på at forskellen er fundamental. For Eriugena var filosofi (eller begrundelser) den første og primitive autoritet, og religion sekundært og afledt af denne.

Hans indflydelse var større for mystikerne end for logikerne, men han var ansvarlig for en fornyelse af de filosofiske tanker som havde været fraværende i det vestlige Europa efter Boethius’ død 525.

Referencer

Se også 
 Filosofi i middelalderen – Skolastik

Eksterne henvisninger 

 Opslag om Eriugena i Stanford Encyclopedia of Philosophy

Filosoffer fra Irland
Teologer fra middelalderen
Teologer fra Irland
Filosoffer fra middelalderen
Betty Suarez

Betty Suarez er en fiktiv person, som er hovedpersonen i TV-serien Ugly Betty. Hun er 24 år. Hun arbejder på Mode Magazine som chefredaktøren Daniel Meades assistent. Hun bor i Queens, New York sammen med sin far, Ignacio, og hendes søster Hilda og Hildas søn Justin. Hendes mor er død.

Betty Suarez spilles af America Ferrera.

Eksterne henvisninger 
 

Personer fra Ugly Betty
Franco Balmamion

Franco Balmamion (født 11. januar 1940 i Nole) er en tidligere italiensk professionel landevejscykelrytter, som kørte imellem 1960 og 1972. Højdepunktet i hans karriere, kom da han vandt Giro d'Italia i 1962 og 1963.

Resultater 
 Giro d'Italia
 1961 – 20. plads
 1962 – 1. plads, 5 dage i førertrøjen
 1963 – 1. plads, 6 dage i førertrøjen
 1964 – 8. plads
 1965 – 5. plads
 1965 – 6. plads
 1966 – 2. plads
 1967 – 7. plads
 1970 – 12. plads
 Tour de France 
 1967 – 3. plads
 1969 – 39. plads
 1970 – 12. plads

Eksterne henvisninger

Mandlige cykelryttere fra Italien
Giro d'Italia-vindere
Laatzen

Laatzen er en tysk by i Region Hannover i Niedersachsen, beliggende direkte syd for Hannover.

Geografi

Beliggenhed 
Laatzen ligger ved floden Leine, der danner byområdets vestgrænse. Overgangen til byen Hannover mod nord er flydende. I øst afgrænses Laatzen mod Kronsberg og skoven Bockmer Holz (det størst skovområde i Hannovers nærhed).

Nabobyer 
Begyndende fra sydvest og i retning med uret grænser Laatzen til Pattensen, Hemmingen, Hannover og Sehnde i Region Hannover samt til Algermissen og Sarstedt i Landkreis Hildesheim.

Bydele 

Laatzen består af bydelene Alt-Laatzen, Grasdorf, Laatzen-Mitte, Rethen, Gleidingen og Ingeln-Oesselse.

Det var i bydelen Grasdorf, at den danske viceadmiral Peter Wessel Tordenskjold blev dræbt i en duel den 12. november 1720.

Historie 
Laatzen kendes i skriftlige kilder første gang fra år 1259. Navnet stammer fra den dengang største ejendomsbesidder, familien "von Lathusen". "Grundlæggelsessagaen", som også fremføres i byens skoler, taler om en bondestamme eller – slægt "Lathen", der slog sig ned ved Leines bred omkring år 800.

Den 22. juni 1671 overdrog hertug Georg von Lüneburg som tak for hjælpen med at indtage byen Braunschweig de tre landsbyer (Alt-)Laatzen, Wülfel og Döhren til hertug Johann Friedrich von Calenberg. Derefter hørte Laatzen til området de Kleinen Freien, hvor beboerne havde særlige rettigheder og pligter. De kunne eksempelvis frit drive jagt i skovene, men skulle stille et kompagni til krigstjeneste hos Calenberg-hertugen.

Sammenlægninger 
Den 1. januar 1964 lagdes kommunerne Grasdorf og Laatzen sammen til kommunen Laatzen, som fik byrettigheder 21. juni 1968. Ved den tyske distriktsreform den 1. marts 1974 opstod det nuværende Laatzen ved sammenslutning af Gleidingen, Ingeln-Oesselse, Oesselse og Rethen/Leine. Til 31. december 2004 hørte Laatzen til det daværende regierungsbezirk Hannover, som da blev opløst som alle andre regierungsbezirke i Niedersachsen.

Befolkningsudvikling 

¹ pr. 31. december. Opgørelse fra oktober 2005.

Politik

Våben 
Byens våben blev bevilget i 1931 og viser øverst en løve og nederst Leine, som flyder gennem grønne områder. Løven henfører til, at Laatzen fra 1512 hørte under Welfernes herredømme, og disses symbol var en løve. .

Venskabsbyer 
Laatzen har fire venskabsbyer:
  Grand-Quevilly, Frankrig (fra 1969)
  Eemsmond, Holland (fra 1973)
  Waidhofen an der Ybbs, Østrig (fra 1986)
  Gubin, Polen (fra 1991).

Fra 1990 bestod et venskabsby-samarbejde med byen Guben i Brandenburg, hvoraf det nuværende samarbejde med Gubin udsprang. Guben ligger over for Gubin på den vestlige bred af Neisse.

Kilder

Eksterne henvisninger 
 Laatzens hjemmeside
Eric Mabius

Eric Harry Timothy Mabius (født 22. april 1971 i Harrisburg, Pennsylvania, USA) er en amerikansk skuespiller med irsk/polsk blod i årene. Han er mest kendt fra sin hovedrolle i tv-serien Ugly Betty som Daniel Meade.

Eksterne henvisninger 

 

Skuespillere fra Pennsylvania
Personer fra Harrisburg
Eric Stewart

Eric Michael Stewart (født 20. januar 1945) er en engelsk musiker og producer, der siden de tidlige 60'ere har været en del af musikkens verden. I sin tidlige karriere blev han i 1963 medlem af The Mindbenders og har været aktiv på musikscenen siden. Han har udover at være medlem af succesfulde The Mindbenders og 10cc også samarbejdet med Paul McCartney om flere albums gennem 80'erne, Pipes Of Peace, samt Give My Regards To Broad Street (fra 1986) og Press To Play blev det sidste. Han har også optrådt som solist. Derudover er han også skuespiller. Han har medvirket i 2 film pt: To Sir, With Love fra '67 og Give My Regards To Broad Street, der blev udsendt 17 år efter. Han har udsendt 4 soloalbums: Girls, Frooty Rooties, Do Not Bend og Viva La Difference.

Diskografi

Soloalbums 
 Girls – 1980
 Frooty Rooties – 1982
 Do Not Bend – 2003
 Viva La Difference – 2009

Eksterne henvisninger 

 
 

Musikere fra England
10cc
Daniel Meade

Daniel Meade er en fiktiv person fra tv-serien Ugly Betty.

Daniel Meade er den yngste søn af to af Bradford Meade. Hans storebror, Alexander (Alex) Meade havde firmaet (Mode Magazine) før ham, men "døde" i en skiulykke, hvor han skulle springe ud fra et fly. 

Daniel er normalt en rigtig skørtejæger, men da Betty kommer ind, får hun ham til at se, at der er andet end smukke piger og druk. Han er ikke vellidt af alle på kontoret, bl.a. af Wilhelmina Slater, der gerne vil stjæle Daniels stilling som chefredaktør.

Eksterne henvisninger

Personer fra Ugly Betty
Gnistängstunnelen

Gnistängstunnelen er en tunnel i den vestlige del af Göteborg i Sverige.

Det er en af Sveriges længere vejtunneler med en længde på 712 m. Den er bygget i 1978 og går igennem fjeldet under bydelen Grimmered. Den har to separate rør med to kørebaner i hvert. Egentlig blev tunnelen bygget som et enkelt rør, men der opsattes en betonvæg for at adskille dem.

Göteborg
Tunneler i Sverige
Alexis Meade

Alexis Meade er en fiktiv person i tv-serien Ugly Betty spillet af Rebecca Romijn. Alexis er tidligere kendt som Alexander (Alex) Meade. Alex er Daniels ældre bror, der "døde" i en skiulykke, men "genopstod" pludselig som kvinde. Han havde nu skiftet sit navn til Alexis. Hun krævede firmaet tilbage, som deres far jo automatisk havde givet videre til Daniel. Men den går ikke, og slut på 2 sæson bliver de enige om at samarbejde.

Eksterne henvisninger

Personer fra Ugly Betty